**MUNICIPIUL SATU MARE**

Aparatul de Specialitate a Primarului

Serviciul Patrimoniu, Concesionări, Închirieri

Nr. 60187/16.10.2023

În temeiul prevederilor art. 136 alin. (8) lit. b) din OUG nr. 57/2019 privind Codul administrativ cu modificările și completările ulterioare, Serviciul Patrimoniu Concesionări Închirieri formulează următorul:

# RAPORT DE SPECIALITATE

la proiectul de hotărâre privind aprobarea propunerii de a solicita Guvernului revocarea dreptului de administrare al Municipiului Satu Mare asupra imobilului aflat în domeniul privat al statului, situat în Municipiul Satu Mare, B-dul Vasile Lucaciu nr. 35, jud. Satu Mare

Direcția Județeană de Statistică prin adresa nr. 2237/13.09.2023 înregistrată la Primăria municipiului satu Mare sub nr. 53372/13.09.2023 solicită adoptarea unei hotărâri conforme cu solicitările secretariatului general al guvernului, astfel încât ulterior acestui demers să se poată emite hotărârea de guvern cu respectarea dispozițiilor legale în materie.

Astfel, prin proiectul de hotărâre propus se solicită Consiliului Local al municipiului Satu Mare, înaintarea unei propuneri Guvernului României în vederea revocării dreptului de administrare a Municipiului Satu Mare, asupra imobilului situat în Municipiul Satu Mare, B-dul Vasile Lucaciu nr. 35, jud. Satu Mare, identificat cu nr. de inventar INVPPS-40766212-2021, înscris în CF nr.11988, nr. cad/3025/4, și o valoare de 341.056,75 lei, proprietatea privată a statului român.

Propunerea de revocare a dreptului de administrare, asupra spațiului identificat la alineatul precedent, este motivată de faptul că dreptul de administrare în favoarea Municipiului satu Mare a fost instituit în anul 1963, iar potrivit Deciziei Curții Constituționale nr.1/2014 dreptul de administrare asupra bunurilor proprietate publică sau privată a statului ori a unităților administrativ teritoriale se poate constitui, prin acte juridice de drept administrativ, doar în cazul raporturilor de subordonare, iar între Direcția Județeană de Statistică, și municipiul Satu Mare nu există raporturi de subordonare.

Având în vedere cele anterior menționate este necesar ca pe lângă normele de revocare a dreptului de administrare, normele de dare în administrare, destinația imobilului, predarea-primirea imobilului pe bază de protocol.

Luând în considerare cele de mai sus și ținând cont de prevederile art. 129 alin. (2) lit. c) din O.U.G. nr. 57/2019 privind Codul administrativ, cu modificările și completările ulterioare, potrivit căruia Consiliul local are atribuții în administrarea domeniului public și privat al municipiului, înaintăm prezentul proiect de hotărâre consiliului local cu propunere de aprobare.

ȘEF SERVICIU

Faur Mihaela

Teh.red:

cj Corina Mihaela Șereș/ 2 ex